User:Gireesh Govindan/sandbox

ചരിത്രം
'''കേരളത്തിലെ ബ്രാഹ്മണ സമുദായത്തിൽ അത്യുന്നത ആത്മീയ പദവി അലങ്കരിച്ചിരുന്ന ആഴ്‌വാഞ്ചേരി മനയിലെ കാരണവരാണ് ആഴ്‌വാഞ്ചേരി തമ്പ്രാക്കൾ. കേരള ചരിത്രത്തിൽ പ്രധാന സ്ഥാനമുള്ള തമ്പ്രാക്കൾ ഒരു കാലത്ത് ആചാരാനുഷ്ഠാന പ്രശ്നങ്ങൾ സംബന്ധിച്ച് കേരളത്തിലെ അവസാനവാക്കായിരുന്നു. ആഴ്വാഞ്ചേരി തമ്പ്രാക്കൾ മൂല പ്രതിഷ്‌ഠ നടത്തിയ ക്ഷേത്രങ്ങളാണ് തൃശ്ശൂർ ജില്ലയിലെ വേലൂർ പഞ്ചായത്തിൽ സ്ഥിതിചെയ്യുന്ന കുറുമാൽ ശ്രീഭഗവതി ക്ഷേത്രവും കറുവത്തൂർ ശ്രീരാമസ്വാമി ക്ഷേത്രവും. ആഴ്വാഞ്ചേരി തമ്പ്രാക്കളുടെ ഉടമസ്ഥതയിലായിരുന്ന ഈ ക്ഷേത്രങ്ങളുടെ  ഊരായ്മ പിന്നീട് ഒരു കാലഘട്ടത്തിൽ  കിരാലൂർ പ്രദേശത്തെ പ്രസിദ്ധ ബ്രാഹ്മണ കുടുംബമായിരുന്ന അവണപറമ്പ് മനയ്ക്കു കൈമാറുകയുണ്ടായി. പിന്നീട് ക്ഷേത്രങ്ങളെല്ലാം ഭൂപരിഷ്കരണ നിയമത്തിലൂടെ കേരള സർക്കാർ പല ദേവസ്വം ബോർഡുകളുടെ കീഴിലാക്കിയപ്പോൾ ഈ ക്ഷേത്രങ്ങൾ കൊച്ചിൻ ദേവസ്വം ബോർഡ് ഏറ്റെടുത്തു. അവണപറമ്പ് മന പിന്നീട് വടക്കാഞ്ചേരി കുമ്പളങ്ങാട് എന്ന സ്ഥലത്തേയ്ക്ക് മാറ്റി സ്ഥാപിച്ചപ്പോഴും ക്ഷേത്രങ്ങളുടെ ഊരായ്മ അവരിൽ തന്നെ തുടർന്നു. കൊച്ചിൻ ദേവസ്വം ബോർഡിൻറെ തിരുവില്വാമല ഗ്രൂപ്പിലെ മുല്ലക്കൽ ദേവസ്വത്തിന്റെ കീഴിലാണ് ഈ രണ്ടു ക്ഷേത്രങ്ങളും പ്രവർത്തിക്കുന്നത്.'''

താന്ത്രികത
ഈ ക്ഷേത്രങ്ങളുടെ താന്ത്രീകമായ ചടങ്ങുകളുടെ ചുമതലകളും അവകാശവും  കീഴ്‌മണ്ടയൂർ കുടുംബത്തിൽ അധിഷ്ടിതമാണ്.

ഐതിഹ്യം
'''മംഗല്യഭാഗ്യത്തിനായി കുറുമാൽ ഭഗവതിയെ ഇഷ്ടദേവതയായി ആരാധിക്കുകയും ഉപാസിക്കുകയും ചെയ്യുന്നവർ സദ്ഗുണ സന്താനലബ്‌ധിക്കായും, കുടുംബഛിദ്രം വരാതിരിക്കാനുമായി കറുവത്തൂർ ശ്രീരാമസ്വാമിയെ ഇഷ്ടദേവനായി ആരാധിക്കുന്നു  ഉപാസിക്കുന്നു. ക്ഷേത്ര ദർശനം നടത്തുന്നവർ കറുവത്തൂർ ശ്രീരാമസ്വാമിയെയും  കുറുമാൽകാവ് ഭഗവതിയെയും തൊഴുത്  മടങ്ങിയാലേ പൂർണ്ണമായ  ദർശനപുണ്യവും അനുഗ്രഹവും ലഭിയ്ക്കൂ എന്ന് വിശ്വസിക്കപ്പെടുന്നു. ദിവസവമുള്ള രണ്ടു നേരത്തെ പൂജകൾ കൂടാതെ ധനുമാസത്തിലെ സഫല ഏകാദശി, ശ്രീരാമനവമി, ഹനുമാൻപൂജ, കർക്കിടകമാസ ചുറ്റുവിളക്ക്, പ്രതിഷ്‌ഠാദിനം എന്നിവയാണ് പ്രധാനമായ മറ്റ് ക്ഷേത്ര വിശേഷങ്ങൾ. '''

'''ഭഗവാൻ മഹാ വിഷ്ണുവിന്‍റെ അവതാര രൂപമാണ് ശ്രീരാമൻ. അസുര നിഗ്രഹത്തിലൂടെ ഭൂമിയിൽ ധര്‍മ്മം സ്ഥാപിക്കുക എന്ന ലക്ഷ്യവുമായാണ് ഭഗവാൻ അവതാര പിറവി കൊണ്ടത്. അതുകൊണ്ട് തന്നെ ഭക്തിയോടെയും വിശ്വാസത്തോടെയും യുഗങ്ങളായി ഹൈന്ദവ‍‍ര്‍ ചൊല്ലുന്ന ശക്തിയാ‍ര്‍ന്ന മന്ത്രങ്ങളിലൊന്നാണ് രാമനാമം. ആഗ്രഹ സഫലീകരണത്തിനുള്ള ആത്യന്തിക മാര്‍ഗമാണ് രാമനാമജപം. ദുഷ്ചിന്തകളെ സ്വയം ഇല്ലാതാക്കൽ തന്നെയാണല്ലോ ഒരർത്ഥത്തിൽ യഥാർത്ഥ ജ്ഞാന മാർഗ്ഗമാവുന്നത്.'''

ശിൽപ്പകല
'''താഴികകുടത്തോടുകൂടിയ ചതുരാകൃതിയിലുള്ള ശ്രീകോവിലാണ് കറുവത്തൂർ ക്ഷേത്രത്തിലേത്. പ്രധാനദേവനായ ശ്രീരാമസ്വാമിയെ കൂടാതെ അയ്യപ്പസ്വാമിയും, ഗണപതിയും, നാഗദൈവങ്ങളും ഉപദേവന്മാരായി ഉണ്ട്. ശ്രീകോവിലിനു മുന്നിലായി മുഖമണ്ഡപവും, ശ്രീകോവിലിനു ചുറ്റുമായി അകത്തെ പ്രദക്ഷിണവഴിയും ഉണ്ട്. നാലമ്പലത്തിൽ അകത്തെ പ്രദക്ഷിണ വഴിയോട് ചേർന്ന് ശ്രീകോവിലിന്റെ തെക്കുഭാഗത്ത് ബലിക്കൽ രൂപത്തിൽ ഒൻപത് ശിലകളായി സപ്തമാതൃക്കളായ ബ്രഹ്മാണി, മഹേശ്വരി, വൈഷ്ണവി, കൌമാരി, ഇന്ദ്രാണി, വരാഹി, ചാമുണ്ഡി എന്നീ ദേവികളുടെയും അവരുടെ അംഗരക്ഷകരായ ഗണപതി, വീരഭദ്രൻ എന്നിവരുടെയും പ്രതിഷ്‌ഠകൾ കാണാം. അഷ്ടദിക്ക്പാലകരായ ഇന്ദ്രൻ (കിഴക്ക്), അഗ്നി (തെക്ക് കിഴക്ക്), യമൻ (തെക്ക്), നിരൃതി (തെക്ക് പടിഞ്ഞാറ്), വരുണൻ (പടിഞ്ഞാറ്), വായു (വടക്കു പടിഞ്ഞാറ്), കുബേരൻ ,സോമൻ (വടക്ക്) ഈശൻ (വടക്ക് കിഴക്ക്) കൂടാതെ ബ്രഹ്മാവ്, അനന്തൻ, നിർമാല്യധാരി എന്നീ ദേവന്മാരുടെ സങ്കല്പ പ്രതിഷ്ഠകളും ശ്രീകോവിലിന് ചുറ്റുമായി ഉണ്ട്.'''

'''പുറത്തെ പ്രദക്ഷിണവഴിയോട് ചേർന്ന്, ക്ഷേത്രത്തിന് മുന്നിലായി ദേവൻറെ സർവ്വസൈന്യാധിപ സങ്കൽപ്പത്തിലുള്ള വലിയ ബലിക്കല്ലും, ചുറ്റുപാടുമായി ഭഗവാന്റെ കാവൽ സങ്കൽപ്പങ്ങളിലുള്ള ബലിക്കല്ലുകളും ഉണ്ട്. നാലമ്പലത്തിനു പുറത്തായി വടക്കു പടിഞ്ഞാറു മൂലയിൽ നാഗാദൈവങ്ങളുടെ പ്രതിഷ്‌ഠയും, ക്ഷേത്രകുളവും സ്ഥിതിചെയ്യുന്നു.'''